## Odluka o davanju suglasnosti trgovačkom društvu HR-Hrvatske telekomunikacije d.d. na Dodatak 1 Standardne ponude za usluge međusobnog povezivanja

### NN 53/2005 (25.4.2005.), Odluka o davanju suglasnosti trgovačkom društvu HR-Hrvatske telekomunikacije d.d. na Dodatak 1 Standardne ponude za usluge međusobnog povezivanja

# HRVATSKA AGENCIJA ZA TELEKOMUNIKACIJE

**1013**

Na
temelju članka 12. stavka 1. točke 5., članka 12. stavka 3. Zakona o
telekomunikacijama (»Narodne novine« br. 122/03,
158/03 i 60/04) (dalje u tekstu: Zakon), te članka 6. stavka 7. Pravilnika o
pristupu mreži i međusobnom povezivanju (»Narodne novine« 185/03) (dalje u
tekstu: Pravilnik), u postupku izdavanja suglasnosti trgovačkom društvu HT –
Hrvatske telekomunikacije d.d., Zagreb, Savska cesta 32, na dodatak 1
Standardne ponude za usluge međusobnog povezivanja HT – Hrvatskih
telekomunikacija d.d. za telekomunikacijske operatore i davatelje usluga s
dozvolom za pružanje javne govorne usluge u nepokretnoj mreži u Republici
Hrvatskoj, koji se odnosi na Pristup posebnim uslugama operatora od 1. ožujka
2005., Vijeće Hrvatske agencije za telekomunikacije (dalje u tekstu: Vijeće
Agencije) je na sjednici održanoj 24. ožujka 2005.  donijelo

## ODLUKU

1.
Daje se suglasnost trgovačkom društvu HT-Hrvatske telekomunikacije d.d.,
Zagreb, Savska cesta 32 na Dodatak 1 Standardne ponude za usluge međusobnog
povezivanja HT – Hrvatskih telekomunikacija d.d. za telekomunikacijske
operatore i davatelje usluga s dozvolom za pružanje javne govorne usluge u
nepokretnoj mreži u Republici Hrvatskoj, koji se odnosi na Pristup posebnim uslugama
operatora od 1. ožujka 2005.g., koja je sastavni dio ove Odluke.

2.
Ova će se Odluka objaviti u »Narodnim novinama«.
if !supportLineBreakNewLine
endif

```
Obrazloženje

if !supportLineBreakNewLine

endif
```

Vijeće
Agencije je na 22. sjednici održanoj 25. veljače 2005. godine izdalo suglasnost
trgovačkom društvu HT – Hrvatske telekomunikacije d.d., Zagreb, Savska cesta 32
na Standardnu ponudu HT – Hrvatskih telekomunikacija d.d. za telekomunikacijske
operatore i davatelje usluga s dozvolom za pružanje javne govorne usluge u
nepokretnoj mreži u Republici Hrvatskoj od 8. veljače 2005. Navedena Standardna
ponuda nije sadržavala Dodatak koji se odnosi na pristup posebnim uslugama
operatora, te je nakon stupanja na snagu Odluke o prenosivosti broja i predodabiru operatora (1. ožujka 2003.), HT d.d., na
zahtjev Agencije, dostavio dopunu Standardne ponude za usluge međusobnog
povezivanja s Dodatkom 1 koji se odnosi na Pristup posebnim uslugama operatora.
Navedeni Dodatak 1 Standardne ponude od 1. ožujka 2005., dostavljen  je Agenciji 2. ožujka 2005. godine

Iz
provedene analize Dodatka 1 Standardne ponude, Vijeće Agencije je utvrdilo da
Dodatak 1 Standardne ponude ispunjava uvjete određene Pravilnikom o pristupu
mreži i međusobnom povezivanju na način da su definirani pojmovi posebnih
usluga na koje se odnosi dodatak; objašnjen je način pristupa i mogućnost
isporuke prometa prema davateljima usluga s dodanom vrijednošću – 060 skupina
brojeva; objašnjen je način pristupa i mogućnost isporuke prometa prema usluzi
0800; definirano je obavezno spajanje Operatora na regionalnu točku međusobnog povezivanja;
definirana je jedinstvena cijena za pristup uslugama s dodanom vrijednošću
(060) i to posebno za uspostavu veze i posebno naknada za trajanje veze po
minuti; definirana je jedinstvena cijena za pristup usluzi 0800 i to posebno za
uspostavu veze i posebno naknada za trajanje veze po minuti; definirana je
odredba da se naplaćuje samo za uspješno uspostavljene pozive.

Predloženim
načinom pristupa i mogućnosti isporuke prometa zabranjeno je ostvarivanje
poziva prema uslugama s dodanom vrijednošću (060) i prema usluzi 0800 putem
odabira ili predodabira operatora, a definirano je da
je Operator odgovoran za naplatu poziva krajnim
korisnicima T-Com-a.

Provedenom
analizom utvrđeno je da Dodatak 1 Standardne ponude ispunjava uvjete određene
Zakonom o telekomunikacijama i Pravilnikom o pristupu mreži i međusobnom
povezivanju, te je Vijeće Agencije temeljem članka 6. stavka 7. Pravilnika o
pristupu mreži i međusobnom povezivanju a prema svom Poslovniku, donijelo
Odluku kako je navedeno u točki 1. dispozitiva.

Dodatak
1 Standardne ponude za usluge međusobnog povezivanja HT – Hrvatskih
telekomunikacija d.d. za telekomunikacijske operatore i davatelje usluga s
dozvolom za pružanje javne govorne usluge u nepokretnoj mreži u Republici
Hrvatskoj, koji se odnosi na Pristup posebnim uslugama operatora je na snazi do
dana 1. lipnja 2005.g., do kojeg datuma vrijedi i sama Standardna ponuda.

HT
d.d. obvezuje pravovremeno podnijeti zahtjev za izdavanje suglasnosti na novi
Dodatak Standardne ponude usklađen s troškovnim modelom određivanja cijena
prema modelu koji će odrediti Agencija.

Na
temelju članka 56. st. 4. Zakona o telekomunikacijama, članka 6. st. 8. i
članka 12. st. 1. Pravilnika o pristupu mreži i međusobnom povezivanju, ova
Odluka će se objaviti u »Narodnim novinama«.

UPUTA
O PRAVNOM LIJEKU

Protiv
ove Odluke žalba nije dopuštena, ali se može pokrenuti upravni spor kod
Upravnog suda Republike Hrvatske u roku 30 dana od dana primitka.

Klasa:
344-01/05-01/47

Urbroj: 376-05-08

Zagreb,
24. ožujka 2005.

Predsjednik

Vijeća Hrvatske agencije zatelekomunikacije

**Gašper** **Gaćina, dipl. ing. el**., v. r.

DODATAK 1

**PRISTUP POSEBNIM USLUGAMA OPERATORA STANDARDNOJ PONUDI
ZA USLUGE MEĐUSOBNOG POVEZIVANJA HT – HRVATSKIH TELEKOMUNIKACIJA d.d. ZA
TELEKOMUNIKACIJSKE OPERATORE I DAVATELJE USLUGA S DOZVOLOM ZA PRUŽANJE JAVNE
GOVORNE USLUGE U NEPOKRETNOJ MREŽI U REPUBLICI HRVATSKOJ**

Dodatak
1 – Pristup posebnim uslugama Operatora, sastavni je i neodvojivi dio
Standardne ponude za usluge međusobnog povezivanja HT – Hrvatskih telekomunikacija
d.d. (dalje u tekstu: T-Com) za operatore i davatelje
usluga s dozvolom za pružanje javne govorne usluge u nepokretnoj mreži u
Republici Hrvatskoj (dalje u tekstu: Standardna ponuda) u tekstu predanoj
Hrvatskoj Agenciji za telekomunikacije (dalje u tekstu: Agencija) na odobrenje
8. veljače 2005. a koju je Agencija odobrila na svojoj sjednici održanoj 25.
veljače 2005. godine.

Ovim
Dodatkom 1 dopunjuje se tekst Standardne ponude. Pojmovi navedeni u ovom
Dodatku 1 imaju značenje određeno Standardnom ponudom osim ako ovim Dodatkom 1
pojedinim pojmovima nije pridodano drugačije značenje.

1.
Pojmovi

Pozivi
na posebne usluge Operatora za krajnje korisnike T-Com-a:

•
pozivi na 060 brojeve Operatora (davatelji usluga s dodanom vrijednosti koji su
spojeni na Operatora)

•
pozivi na 0800 brojeve Operatora (pretplatnici 0800 usluga koji su spojeni na
Operatora)

1.1
Pristup davatelja usluga s dodanom vrijednošću uslugama Operatora

Pozivi
generirani od strane T-Com-ovih krajnjih korisnika
prema davateljima usluga s dodanom vrijednosti (060) koji su spojeni na mrežu
Operatora mogu biti predani u mrežu Operatora samo na regionalnim točkama za
međusobno povezivanje. Pozivi se ne mogu ostvariti putem odabira ili
pred-odabira operatora.

1.2
Pristup 0800 usluzi Operatora

Pozivi
generirani od strane T-Com-ovih krajnjih korisnika
prema usluzi 0800 u mreži drugog Operatora mogu biti predani u mrežu Operatora
samo na regionalnim točkama za međusobno povezivanje. Pozivi se ne mogu
ostvariti putem odabira ili pred-odabira operatora.

1.3
Cijene za pristup uslugama s dodatnom vrijednošću (060) u mreži drugog
operatora za pozive koje generiraju pretplatnici T-Com-a

Operator
plaća T-Com-u sljedeću naknadu (svi iznosi u kunama
bez PDV-a):

|  |  |  |
| --- | --- | --- |
| Vrsta poziva | Uspostava veze\*(kn/po pozivu) | Naknada za trajanje (kn/po minuti) |
| Cijena za posebni pristup VAS uslugama u mreži drugog Operatora (060) | 0,015 | 0,15 |

\*naknada za
uspostavu poziva se naplaćuje za uspješno uspostavljene veze

\*\*da bi mogao
koristiti ovu uslugu Operator mora biti spojen na regionalnu točku

\*\*\*Operator
je odgovoran za naplatu poziva krajnjim korisnicima T-Com-a

1.4
Cijene za pristup usluzi 0800 u mreži drugog operatora za pozive koje
generiraju pretplatnici T-Com-a

Operator
plaća T-Com-u sljedeću naknadu (svi iznosi su u
kunama bez PDV-a):

|  |  |  |
| --- | --- | --- |
| Vrsta poziva | Uspostava veze\*(kn/po pozivu) | Naknada za trajanje(kn/po minuti) |
| Cijena za posebni pristup usluzi 0800 u mreži drugog Operatora | 0,015 | 0,15 |

\*naknada za
uspostavu poziva se naplaćuje za uspješno uspostavljene veze

\*\*da bi mogao
koristiti ovu uslugu Operator mora biti spojen na regionalnu točku

\*\*\*Operator
je odgovoran za naplatu prema svom pretplatniku usluge 0800

Odluka, NN 53/2005-1013